BECKWITH] TEXT AND TRANSLATION 441 
“Ua lohe wau i ko oukou kaikaina, he poe oukou no ka hanauna 
hookahi, a he poe koko like oukou; a nolaila, ke lawe nei au ia oukou 
ma ke ano o ke koko hookahi, e kiai kakou ia kakou iho, ma ka olelo 
a kekahi, malaila like kakou, iloko o kela pilikia keia pilikia, o kakou 
no kekahi ilaila. A no ia mea, ua kauoha wau e hoomakaukau ko 
kakou kupunawahine i hale no oukou e noho ai me ka maluhia, e like 
me au nei, aole e aeia kekahi e lawe 1 kane nana, me ka ae like ole o 
kakou; pela e pono ai kakou ma keia hope aku.” 
A no keia olelo, hooholo ae la na kaikamahine malihini, na ko 
lakou kaikaina e hoopuka ka lakou olelo pane aku i ke Alii. 
“FH ke Alii e! Pomaikai makou no kou hookipa ana ia makou, a 
pomaikai hoi makou, no kou lawe ana ae ia makou I mau hoahanau 
nou, e like me kau 1 olelo mai nei ia makou, a pela no makou e hoolohe 
ai. Hookahi nae mea a makou e hai aku ia oe, he poe kaikamahine 
makou i hoolaa ia e ko makou mau makua, aole he oluolu e lawe 
makou i kane mare, a o ka makemake o ko makou mau makua, e noho 
puupaa na makou a hiki i ko makou mau la hope, a nolaila, ke noi 
mua aku nei kau mau kauwa, mai ae oe ia makou e hoohaumia me 
kekahi mau kanaka, e like.me ka makemake o ke Alii; nolaila, e 
hookuu ia makou e noho puupaa e like me ka olelo paa a ko makou 
mau makua.” 
He mea maikai nae i ko ke Alii manao ka olelo a na malihini. 
A pau ka lakou olelo ana me ke Alii no keia mau mea, hoihoiia 
aku la lakou a ma ka hale i hoomakaukauia no lakou. 
T ua mau kaikamahine nei e noho ana ma ko lakou hale, he mea mau 
ia lakou ke kuka mau ma na mea e pili ana ia lakou, a me ke Alii, 
no ko lakou noho ana, a me na hana a ke Alii e olelo mai ai. A hoo- 
holo ae la lakou e hoolilo i ko lakou kaikaina i hoa kuka no ke Alii 
ma na hana e pili ana i ko lakou noho ana. 
I kekahi awakea, i ko ke Alii manawa ala mai ka hiamoe mai, hele 
aku la o Kahalaomapuana e hoolealea i ke Alii ma ka hookanikani 
ana 1 ka pu la-i, a pau ko ke Alii makemake. 
Ia manawa, hai aku la oia i kana olelo imua o Laieikawai, no ka 
lakou mea i kuka ai me kona mau kaikuaana; i aku la, “ E ke Alii, ua 
kuka makou i mea nou e maluhia ai, nolaila, ua hooholo makou i ko 
makou manao, e hoolilo makou ia makou elima i mau koa kiai no 
kkou Halealii, a ma o makou la e ae ia ai, a ma o makou la e hooleia 
ai. Ina i hele mai kekahi mea makemake e ike ia oe, ina he kane, 
a he wahine paha, a ina he alii, aole lakou e ike ia oe ke ole makou 
e ae aku; nolaila, ke noi aku nei au e ae mai ke Alii e like me ka 
makou hooholo ana.” 
I mai la o Laieikawai, “ Ke ae aku nei wau e like me ka oukou mau 
olelo hooholo, a o oukou no ka mana ma Paliuli nei a puni.” 
